දේශපාලනයේදී සැමදාමත් ප්‍රගතිශීලී අදහස් දැරූ ඔහුට ඒ නිසාම බදුල්ල, හම්බන්තොට, අම්පාර, පොලොන්නරුව ආදී අති දුෂ්කර පළාත්වල සේවය කරන්නට සිදු විය.අවුරුදු කිහිපයක් පොහොර සංස්ථාවෙන් මිදී විද්‍යාලංකාර විශ්ව විද්‍යාලයේ හින්දි භාෂාව පිළිබඳ සහකාර කථිකාචාර්යවරයෙක් වශයෙන් එක් වූ ඔහු දේශීය වෛද්‍ය ආයතනයේත්, චිත්‍රසේන වජිරා කලායතනයේත් හින්දි භාෂා කථිකාචාර්යවරයෙක් වශයෙන් සේවය කළේය.1973 වසරේදී ප්‍රකාශයට පත් වූ ඔබේ ගීත මගේ කඳුළු කවි පොත ඔහුගේ කාව්‍යමය කුසලතාවය පෙන්නුම් කළ කෘතියකි.1982 වන විට දේශපාලනයට පිවිසි සිරි කහවල හෙක්ටර් කොබ්බෑකඩුව මැතිතුමාගේ මැතිවරණ ව්‍යාපාරයේදී කලාකරුවන් එක්රැස් කරන්නට විශාල මෙහෙවරක් කරන ලදී.